CELEX: 22019D0753
Language: bg
Date: 2017-07-07 00:00:00
Title: Решение на Съвместния комитет на ЕИП № 146/2017 от 7 юли 2017 година за изменение на приложение XIII (Транспорт) към Споразумението за ЕИП [2019/753]

16.5.2019   
               
               
                  BG
               
               
                  Официален вестник на Европейския съюз
               
               
                  L 128/47
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 146/2017
         от 7 юли 2017 година
         за изменение на приложение XIII (Транспорт) към Споразумението за ЕИП [2019/753]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение за изпълнение (ЕС) 2017/727 на Комисията от 23 март 2017 г. относно признаването на Черна гора по силата на Директива 2008/106/ЕО на Европейския парламент и на Съвета по отношение на системите за обучение и освидетелстване на морските лица (1) следва да бъде включено в Споразумението за ЕИП.
                  
               
                     (2)
                  
                  
                     Следователно приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 56йу (Списък на третите държави, признати по отношение на системите за обучение и освидетелстване на морските лица за целите на Директива 2008/106/ЕО) от приложение XIII към Споразумението за ЕИП се вмъква следната точка:
            
                        „56йф.
                     
                     
                        
                           32017 D 0727: Решение за изпълнение (ЕС) 2017/727 на Комисията от 23 март 2017 г. относно признаването на Черна гора по силата на Директива 2008/106/ЕО на Европейския парламент и на Съвета по отношение на системите за обучение и освидетелстване на морските лица (ОВ L 107, 25.4.2017 г., стр. 31).“
                     
                  
         
            Член 2
            Текстът на Решение за изпълнение (ЕС) 2017/727 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 7 юли 2017 година.
            
               
                  За Съвместния комитет на ЕИП
               
               
                  Председател
               
               Sabine MONAUNI
            
         
         
            (1)  ОВ L 107, 25.4.2017 г., стр. 31.
         
            (*1)  Без отбелязани конституционни изисквания.